Иван Пейчев
Не страхът…

chitanka.info

Не страхът

определяше

твоето поведение.

Страхът никога

не е бил между нас.

Безпощадните залези

безпощадно угасваха

в твоите очи

и не от страх

ти не си идвала

с мене до края.

Само досадата

наречена край

е била причина

да не дойдеш

със мене до края

на всяко държание,

на всяка самотност,

на всяко безумно небе.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.